બર્મિંગહામ , 24 જૂનઃ આઇસીસી ચેમ્પિયન્સ ટ્રોફીની ફાઇનલમાં માત્ર 129 રન બનાવ્યા હોવા છતાં પણ ભારતીય સુકાની મહેન્દ્ર સિંહ ધોનીએ ટીમને આપેલા એક ' મંત્ર ' એ ટ્રોફી ભારતની ઝોલીમાં નાખી દીધી . ભારતની ઇનિંગ બાદ ધોનીએ ફિલ્મ ' ચક દે ઇન્ડિયા ' માં શાહરુખ ખાન સ્ટાઇલમાં ટીમને આ ' મંત્ર ' આપ્યો . તેમણે ખેલાડીઓને કહ્યું કે , વર્લ્ડ ચેમ્પિયનની જેમ રમીને ઓછા સ્કોરની મેચ પણ જીતવાની છે . ધોનીએ મેચ બાદ આ વાતનો ખુલાસો કર્યો . ધોનીએ કહ્યું કે , મે તેમને કહ્યું કે , એ વાતને દિમાગમાંથી કાઢી નાંખો કે આ 50 ઓવરની મેચ છે . આ 20 ઓવરની મેચ છે અને આપણે આઇપીએલ તથા ટી20 ફોર્મેટમાં જોયુ છે કે 130 રનનો ટાર્ગેટ પણ મુશ્કેલ હોય છે . મે તેમને કહ્યું કે , આકાશ અથવા તો વિરોધી ટીમ તરફ ના જુઓ . ઇશ્વર તેમની જ મદદ કરે છે , જે પોતાની મદદ કરે છે . ભગવાન આપણને બચાવવા નહીં આવે . જો આપણે આ ટ્રોફી જીતવી છે તો જાતે જ મહેનત કરવી પડશે . તસવીરોના માધ્યમથી વાંચઓ ધોનીએ બીજું શું કહ્યું .